Line Nielsen - Alt og ingenting
1. januar 2016 Line Nielsen Comments 0 kommentarer
– starter året med tømmermænd.
– har ekstra slemme tømmermænd, fordi en nytårsaften bare aldrig slutter tidligt.
– tænker: “hvorfor bringer McDonald’s ikke ud?”.
– tænker: “og hvorfor har vi ikke frysepizza i fryseren?”.
– kigger på resterne fra gårsdagens fest og undrer sig over, hvad ALT det konfetti skulle til for.
– kommer i tanker om, at champagne fører til dunkende hovedpine.
– går på gaden og tænker på, hvilket svineri nytårsaften også er udendørs.
– ikke kan overskue at fjerne de 10 lag glimmerneglelak der naturligvis skulle til i går.
– daser på sofaen og ser skihop i tv, selvom man ikke går op i skisport eller ved noget som helst om det.
– har en socialt accepteret dovendag, hvor man med samvittigheden i behold kan lave ingenting og udsætte alle sine gøremål til i morgen.
Jeg håber, I alle har en god 1. januar og ikke laver en skid udover at dulme tømmermændene med noget snasket mad og drikkelse med brus i (og hvis I ikke har tømmermænd så er det stadig helt på sin plads med en dovendag!).
5. november 2015 Line Nielsen Comments 10 kommentarer